section_heading: Radnja
paragraph_text: U razdoblju od drugog do četvrtog dana, troje preživjelih umru od posljedica svojih ozljeda. Jedan od preživjelih, Nathan, predloži ostanak na plaži pa se s tim svi slože. Petog dana Donald umire od posljedica ozljede noge i ostali ga zakopaju. Dvanaestog dana ponovno se pojavljuju Drugi koji ovaj put otmu devetero ljudi, uključujući Emmu i njezinog brata Zacka (za kojeg se ispostavlja da je to onaj isti dječak kojeg su Mr. Eko i Jin vidjeli skrivajući se u grmlju u epizodi "...And Found"). Ana uspijeva ubiti jednog od Drugih za kojeg se otkriva da nosi stari američki vojni nož, a kod kojeg također pronađu i listu s popisom devetero otetih ljudi skupa s njihovim opisima. Dok pokušavaju otkriti što se dogodilo raspravljaju i o mogućnosti da se netko infiltrirao među njih kao i o želji odlaska s plaže.